SK
30.6.2023
Úradný vestník Európskej únie
C 230/209
Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods.
2 a 3 delegovaného nariadenia Komisie (EÚ) 2019/33 (2023/C 230/17)
Toto oznámenie sa uverejňuje v súlade s článkom 17 ods.
5 delegovaného nariadenia Komisie (EÚ) 2019/33 (1).
OZNÁMENIE O SCHVÁLENÍ ŠTANDARDNEJ ZMENY
„Coteaux du Layon“ PDO-FR-A0826-AM03 Dátum oznámenia: 31.3.2023 OPIS A DÔVODY SCHVÁLENEJ ZMENY 1.
Úradný zemepisný kódex Obce tvoriace zemepisnú oblasť a oblasť v bezprostrednej blízkosti sa aktualizovali v súlade s úradným zemepisným kódexom.
Táto aktualizácia nemá vplyv na rozsah vymedzenej zemepisnej oblasti.
Jednotný dokument sa mení v bodoch 6 a 9.
2.
Vzdialenosť medzi krami Minimálna vzdialenosť medzi krami v tom istom rade sa zmenšila z 1 m na 0,90 m.
Cieľom tejto zmeny je zvýšiť hustotu výsadby bez toho, aby sa zmenila vzdialenosť medzi radmi.
Doplnilo sa aj osobitné ustanovenie pre vinič vysadený na svahoch so sklonom väčším ako 10 %, v prípade ktorého je povolená minimálna vzdialenosť medzi krami 0,80 m.
Týmto doplnením sa zohľadňuje osobitný prípad, keď je vinič vysadený na svahoch s výrazným sklonom, čo si vyžaduje osobitné úpravy pri výsadbe (vysádzanie rovnobežne so svahom a nie kolmo naň).
Jednotný dokument sa mení v bode 5.
3.
Rez Pravidlá rezu sa zjednotili s označeniami z oblasti Anjou Saumur v regióne Val de Loire.
Cieľom tohto zjednotenia je zlepšiť poznatky prevádzkovateľov a zjednodušiť kontrolu.
Táto zmena umožňuje vinohradníkom prispôsobiť sa obdobiam mrazov, ktoré sa vyskytujú čoraz neskôr.
Jednotný dokument sa mení v bode 5.
4.
Zrelosť Minimálny obsah cukru v hrozne sa v prípade označenia Coteaux du Layon zvýšil z 221 na 238 gramov na liter a v prípade označenia, za ktorým nasleduje názov obce, z ktorej hrozno pochádza, z 238 na 255 gramov na liter.
Týmto zvýšením sa zlepšuje kvalita vín, ktoré sú vínami so zvyškovým cukrom.
Aby sa zohľadnili ťažkosti pri kvasení muštov s najvyšším obsahom cukru, odstránilo sa obmedzenie skutočného obsahu alkoholu v prípade vín s prirodzeným obsahom alkoholu najmenej 18 obj. %.
Jednotný dokument sa mení v bode 4.
(1) Ú. v.
EÚ L 9, 11.1.2019, s. 2.